CELEX: 62013TN0631
Language: sl
Date: 2013-11-29 00:00:00
Title: Zadeva T-631/13: Tožba, vložena 29. novembra 2013 – Raffinerie Heide proti Komisiji

1.2.2014   
            
            
               SL
            
            
               Uradni list Evropske unije
            
            
               C 31/16
            
         Tožba, vložena 29. novembra 2013 – Raffinerie Heide proti Komisiji
   (Zadeva T-631/13)
   2014/C 31/28
   Jezik postopka: nemščina
   
      Stranki
   
   
      Tožeča stranka: Raffinerie Heide GmbH (Hemmingstedt, Nemčija) (zastopnik: U. Karpenstein, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Komisije z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES (1) Evropskega parlamenta in Sveta (2013/448/EU, UL L 240, str. 27) razglasi za ničnega v delu, v katerem je bila s členom 1(1) v povezavi s Prilogo I A zavrnjena vključitev tožeče stranke na seznam iz člena 11 Direktive 2003/87/ES in skupna letna količina pravic do emisije, ki naj bi bila brezplačno dodeljena tožeči stranki pod oznako DE000000000000010;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: Nichtgebrauch des Ermessens
               Tožeča stranka v zvezi s tem med drugim zatrjuje, da sistem Unije za trgovanje s pravicami do emisije toplogrednih plinov za tretje trgovsko obdobje (od leta 2013 do leta 2020) ne izključuje dodelitve v posebno hudih razmerah in ne odvezuje Komisije, da bi pri njenih sklepih ne bi upoštevala temeljne pravice do opravljanja podjetniške dejavnosti in načela sorazmernosti. To naj bi Komisija spregledala in s tem ni pravilno uporabila diskrecije, ki jo ima na podlagi prava Unije.
            
         
               2.
            
            
               Drugi tožbeni razlog: kršitev temeljnih pravic tožeče stranke
               Tožeča stranka na tem mestu trdi, da zavrnitev zaprošene količine dodelitev s strani pristojnega nacionalnega organa krši temeljne pravice tožeče stranke iz členov 17 in 16 Listine o temeljnih pravicah Evropske unije ter načelo sorazmernosti. Pričakovano pomanjkanje pravic do emisije bi pri tožeči stranki vodilo do očitno nesorazmernih hudih razmer, ki jih Direktiva 2003/87/ES ne predvideva. Nastanek položaja, ki bi lahko ogrozil obstoj podjetij, kot je tožeča stranka, ni primeren, potreben ali sorazmeren za izpolnitev ciljev, določenih v direktivi.
            
         
      (1)  Direktiva 2003/87/ES evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL, posebna izdaja v slovenščini, poglavje 15, zvezek 7, str. 631).